Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1204

a) talpas bronzhenger; b) bronzdugattyú; c) henger alakú, 2220 g tömegű nehezék; 1 ∅ 0,5-ös furatok (négy sorban öt-öt furat); 2 rézpalást (négy, kb. 46 mm×56 mm méretű ablakokkal); 3 ólomfedél (benne 120˚-os centrikus kúppal) Vizsgálat a 4.1 osztályba soroláshoz 3.1 A 4.1 osztály 24.a) sorszáma alá tartozó gyengén nitrált nitrocellulóz keverékek vizsgálata A nitrocellulóz 132 ˚C-on történő félórás melegítése során nem szabad hogy szemmel látható sárgásbarna nitrózus gázokat fejlesszen. A gyulladási hőmérsékletnek meg kell haladnia a 180 ˚C-ot. L. a következő 3.3–3.8, 3.9 és 3.10 pontot. 3.2 A 4.1 osztályba tartozó plasztifikált nitrocellulóz vizsgálata 3 g plasztifikált nitrocellulóz 132 ˚C-on való egyórás melegítése során nem szabad hogy szemmel látható sárgásbarna nitrózus gázokat fejlesszen. A gyulladási hőmérsékletnek meg kell haladni a 170 ˚C-ot. L. a következő 3.3–3.8, 3.9 és 3.10 pontot. 3.3 Az egyes anyagok vasúti fuvarozásának biztonságos voltára nézve a következőkben részletezett vizsgálatokat kell elvégezni. 3.4 Amennyiben a kémiai állandóság vizsgálatára nem a jelen Függelék A. Fejezetében található vizsgálati módszert vagy eljárást alakalmazzák, ezeknek a módszereknek ugyanazt az eredményt kell adniuk, mintha a vizsgálatokat az alábbiak szerint végezték volna. 3.5 A hőállóság következőkben leírt meghatározása során a vizsgálandó anyagot tartalmazó szárítószekrény hőmérséklete az előírttól 2 ˚C-nál nagyobb mértékben nem térhet el; a vizsgálati időtartamot a 30 vagy 60 perces vizsgálatoknál legfeljebb kétperces eltéréssel be kell tartani. A szárítószekrényt úgy kell kialakítani, hogy a vizsgálathoz előírt hőmérsékletet a minta behelyezése után legkésőbb öt perc múlva elérje. 3.6 A 3.9 és 3.10 pont szerinti vizsgálatok előtt a mintákat legalább 15 órán át kell szárítani szobahőmérsékleten, kiizzított és granulált kalcium-kloriddal töltött vákuumexszikkátorban. Ennek során a mintát vékony rétegben kell elteríteni, ezért a nem porszerű vagy nem szálas mintát apró darabokra kell vagdalni, le kell reszelni vagy össze kell törni. Az exszikkátorban a nyomásnak 6,6 kPa-nál kisebbnek kell lennie. Ø97 72° 72° Ø20 1,5 x 45° 5 5 5 5 Ø15,7 R3 R4,5

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes